ועדת הכספים, כנסת 20, פרוטוקול מספר 65, 2015-08-16 13:00

משה גפני: שלום לכולם, אני פותח את הדיון - הצעה להסמיך את ועדת הכספים לקבוע גמלאות ותשלומים לנושאי משרת סגני שרים.

משה גפני: אני מבקש להסביר לחברי הוועדה כדלהלן: ועדת הכספים היא ועדת שירות, והיא מוסמכת לדון בשכרם של שרים, של נשיא המדינה, ראש הממשלה, וכו', והיא מוסמכת לדון גם בשכרם השוטף של סגני השרים, כמו השרים.

משה גפני: דא עקא, שהיא לא מוסמכת לדון, וזה ועדת הכנסת מוסמכת – לדון בנושא של גמלאות - - -

<שגית אפיק: גם לא ועדת כנסת.

<שגית אפיק: חוק הגמלאות שבעצם קובע את ההסמכה, לא התייחס לסגני שרים, למעשה.

<שגית אפיק: הוא התייחס לחברי כנסת, לשרים, לראש ממשלה, לנגיד בנק.

<שגית אפיק: בשנת 1974, בנוסף הסמיכו את ועדת הכספים, אז בעצם עשו פיצול – הסמיכו את ועדת הכספים לגבי שרים וראש ממשלה, בעניין הגמלאות.

<שגית אפיק: בנוסף, הסמיכו את ועדת הכספים לגבי שכר, מכוח חוק היסוד, לדון בשכר של שרים, ראש ממשלה, וסגני שרים, ואת ועדת הכנסת הסמיכו לדון בשכרם ובגמלאות של חברי הכנסת.

<שגית אפיק: כיוון שלאורך השנים לא היתה שום הסמכה, לא לוועדת הכספים ולא לוועדת הכנסת לדון בגמלאות, מה שעשו זה שכאן, בחשבות הכנסת, החילו את אותם דינים שחלים על גמלאותיהם של חברי הכנסת - - -

אורלי לוי אבקסיס: אני מאמינה שהחוק הנורבגי חידד את הבעיה.

<שגית אפיק: החוק הנורבגי חידד את הבעייתיות, וגם תיקן על הדרך גם את חוק הגמלאות, כך שהתווספו שם סגני שרים בתיקון קבוע, בעצם.

<שגית אפיק: לכן נוצר מצב שבו ועדת הכספים צריכה לבקש הסמכה ממליאת הכנסת, כך שהיא תוכל לדון גם בגמלאות של סגני השרים.

משה גפני: אני מבקש את אישור הוועדה כדי לבקש מיושב ראש הכנסת שיביא את זה למליאה.

משה גפני: אני מתכוון לקיים דיון על זה בהמשך, לא בפגרה.

מיקי רוזנטל: לגופו של עניין.

מיקי רוזנטל: על ה - - של סגני השרים.

משה גפני: היה לי ויכוח עם הנושא של השופטים.

משה גפני: היתה השופטת ורדה אלשיך, שהיתה יושבת ראש ועד העובדים של השופטים.

משה גפני: היא תקפה אותי ב "דה מרקר", נדמה לי.

משה גפני: היה היתה קטן.

משה גפני: אני אמרתי שהשופטים צריכים להיות כמו שרים.

משה גפני: אחרי זה דורית ביניש התנצלה וגם היא התנצלה.

משה גפני: היא דיברה נגדי.

משה גפני: למה העדכון של שכר השופטים לא יכול להיות כמו העדכון של שאר הבכירים במשק?

משה גפני: גם נציג הדיינים שהיה כאן, והוא חבר שלי, אמרתי לו את זה, שאני חושב שעם כל הכבוד זה צריך להיות שווה.

משה גפני: העדכון צריך להיות לחברי כנסת, לשרים, לסגני שרים, לשופטים, לנושאי משרה, לראש ממשלה – שווה.

משה גפני: כך אני חושב.

<שגית אפיק: אז אנחנו מדברים על הסמכת ועדת הכספים לקבוע גמלאות ותשלומים אחרים לסגן שר לפי חוק גמלאות לנושאי משרה ברשויות השלטון, התשכ"ט-1969.

<שגית אפיק: "בתוקף סמכותה, לפי סעיף 1 לחוק גמלאות לנושאי משרה, מסמיכה הכנסת את ועדת השרים לקבוע את הגמלאות ואת התשלומים האחרים הנוספים שישולמו לסגן שר".

מיקי רוזנטל: אין לנו, אבל, ועדה מייעצת, כמו שיש לוועדת הכנסת.

משה גפני: לא.

משה גפני: אנחנו לא קובעים את השכר.

משה גפני: מי בעד ההצעה?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד ההצעה – רוב.

משה גפני: ההצעה אושרה.

משה גפני: ההצעה אושרה.

משה גפני: אני מבקש להעביר את זה ליושב ראש הכנסת, שיעביר את זה למליאה.

משה גפני: הישיבה הזו נעולה.